Marius Barnard

Marius Barnard (3 November 1927 - 14 November 2014) was die jonger broer van prof. Chris Barnard, die bekende hartsjirurg. Barnard was 'n kardioloog in eie reg en was deel van sy broer se span tydens die eerste menslike hartoorplantings. Hy was ook die skepper van kritieke siekteversekering in 1983 nadat hy gesien het dat pasiënte nie hul lewenstyl as gevolg van die hoë koste van mediese sorg kon volhou nie.Ernstige siekte is net helfte van verhaal, Beeld, 14 September 2009. Tussen 1980 en 1989 was hy 'n lid van die Suid-Afrikaanse parlement vir die Progressiewe Federale Party.

Barnard is in 1927 op Beaufort-Wes in die Wes-Kaap gebore. Hy is op 14 November 2014 na 'n 17 jaar lange stryd met prostaatkanker in Hermanus oorlede. Hy was 87 jaar oud.Dr. Marius Barnard sterf , Netwerk24, 14 November 2014.

 Verwysings 

Kategorie:Suid-Afrikaanse politici
Kategorie:Suid-Afrikaanse snydokters
Kategorie:Afrikaners
Kategorie:Geboortes in 1927
Kategorie:Sterftes in 2014